CELEX: C2006/326/90
Language: et
Date: 2006-12-30 00:00:00
Title: Kohtuasi C-460/06: Eelotsusetaotlus, mille esitas Tribunal du travail de Bruxelles (Belgia) 17. novembril 2006  — Nadine Paquay versus Société d'architectes Hoet + Minne SPRL

30.12.2006   
            
            
               ET
            
            
               Euroopa Liidu Teataja
            
            
               C 326/44
            
         Eelotsusetaotlus, mille esitas Tribunal du travail de Bruxelles (Belgia) 17. novembril 2006 — Nadine Paquay versus Société d'architectes Hoet + Minne SPRL
   (Kohtuasi C-460/06)
   (2006/C 326/90)
   Kohtumenetluse keel: prantsuse
   Eelotsusetaotluse esitanud kohus
   Tribunal du travail de Bruxelles
   Põhikohtuasja pooled
   
      Hageja: Nadine Paquay
   
      Kostja: Société d'architectes Hoet + Minne SPRL
   Eelotsuse küsimused
   
               1.
            
            
               kas nõukogu 19. oktoobri 1992. aasta direktiivi 92/85/EMÜ rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamise kohta (kümnes üksikdirektiiv direktiivi 89/391/EMÜ artikli 16 lõike 1 tähenduses) (1) artiklit 10 tuleb tõlgendada nii, et sellega üksnes keelatakse teatada vallandamisotsusest selle artikli lõikes 1 ettenähtud kaitse perioodil, või keelab see ühtlasi vallandamisotsuse tegemise ja töötaja lõpliku asendamise ettevalmistamise enne kaitse perioodi lõppemist?
            
         
               2.
            
            
               kas vallandamine, millest on teatatud pärast direktiivi 92/85 artiklis 10 sätestatud kaitse perioodil, kuid mis on kooskõlas emaduse ja/või sünnitusega, on vastuolus nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (2) artikli 2 lõikega 1 (või artikli 5 lõikega 1), ja juhul kui see on nii, siis kas sanktsioon peab olema vähemalt võrdväärne sellega, mida näeb ette siseriiklik õigus täites direktiivi 92/85 artikli 10 nõudeid?
            
         
      (1)  EÜT L 348, lk 1; ELT eriväljaanne 05/02, lk 110.
   
      (2)  EÜT L 39, lk 40; ELT eriväljaanne 05/01, lk 187.